Madrido gastigas la kongreson de ILEI 2018
#000000
Kiel UEA kaj multaj gravaj esperanto-organizoj ILEI ĉiujare organizas kongreson. La kongresoj de ILEI kaj UEA preskaŭ ĉiam sekvas unu la alian kaj okazas en relative proksimaj lokoj. Por 2018, UEA elektis Lisbonon kaj ILEI la alian ĉefurbon de Iberio – Madrido.
#000002
El la du kongresoj unue okazis tiu de ILEI, de la 20a ĝis la 28 de Julio, kaj ĝi logis rekordan nombron de partoprenantoj (pli ol 200) ĉar samtempe kunokazis la hispana nacia kongreso.
#000003
La partoprenantoj de la kongresoj de ILEI kaj HEF pozas por la komuna foto.
#000004
Ni aktivuloj de Ins’eo kompreneble estas personaj membroj de ILEI, kaj interesiĝas pri ĝia agado de antaŭ longa tempo. Ni tamen ĝis nun ne havis ŝancon partopreni ĝian kongreson – kio estos farita post Madrido! Kaj espereble ne por la lasta fojo.
#000005
La programo de ĉi tiu ILEI-kongreso estis parte dediĉita al simpozio kies temo estis la Kultura heredaĵo de Esperanto. Al tiu simpozio kontribuis multaj interesaj prelegantoj. Inter la temoj aŭskultitaj, aparte interesis nin tiuj tuŝantaj interkulturan konsciigon kaj lernadon. Tiu temo estas laŭ ni gravega sed ankoraŭ tro neglektata de la esperantistaro, kiu ofte naive kredas sin gardita de interkulturaj problemoj pro la nura fakto ke ili komunikas per la sama “genia” lingvo. Tre parenca kaj interesa temo estis tiu pri reflektado de naciaj kulturoj en Esperanto.
#000006
La kongreso de Madrido ankaŭ estis por ni okazo ekscii pri entuziasmiga atingo, nome la enkonduko de Esperanto inter la oficialajn studobjektojn de UNED, la hispana distanca universitato. Tiu projekto plejparte konkretiĝis danke al Manuel Pancorbo, profesoro de UNED kaj membro de la Hispana Esperanto-Federacio. La skipo de aktivuloj varbita en tiu projekto lanĉi alvokon al homoj interesataj kaj pretaj iel kontribui por ĝia sukceso. Ni tre atente sekvos la disvolviĝon de la afero.
#000007
Pri la aliaj okazaĵoj de tiu kongreso, vi povas legi la oficialan komunikaĵon kiun verkis Mireille Grosjean, prezidanto de ILEI.
#000008
Bonvenon sur la paĝaro de Ins’eo
#000011